CELEX: 32021D0677
Language: ro
Date: 2021-04-23 00:00:00
Title: Decizia de punere în aplicare (UE) 2021/677 a Consiliului din 23 aprilie 2021 de modificare a Deciziei de punere în aplicare (UE) 2020/1351 privind acordarea unui sprijin temporar Republicii Letonia în temeiul Regulamentului (UE) 2020/672 pentru atenuarea riscurilor de șomaj în situația de urgență generată de epidemia de COVID-19

27.4.2021   
               
               
                  RO
               
               
                  Jurnalul Oficial al Uniunii Europene
               
               
                  L 144/7
               
            
         DECIZIA DE PUNERE ÎN APLICARE (UE) 2021/677 A CONSILIULUI
         din 23 aprilie 2021
         de modificare a Deciziei de punere în aplicare (UE) 2020/1351 privind acordarea unui sprijin temporar Republicii Letonia în temeiul Regulamentului (UE) 2020/672 pentru atenuarea riscurilor de șomaj în situația de urgență generată de epidemia de COVID-19
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) 2020/672 al Consiliului din 19 mai 2020 privind instituirea unui instrument european de sprijin temporar pentru atenuarea riscurilor de șomaj într-o situație de urgență (SURE) ca urmare a epidemiei de COVID-19 (1), în special articolul 6 alineatul (1),
         având în vedere propunerea Comisiei Europene,
         întrucât:
         
                     (1)
                  
                  
                     În urma unei solicitări din partea Letoniei din 7 august 2020, la 25 septembrie 2020, Consiliul a acordat Letoniei asistență financiară sub forma unui împrumut în valoare de maximum 192 700 000 EUR, cu o scadență medie maximă de 15 ani, în vederea completării eforturilor naționale ale Letoniei întreprinse pentru a contracara impactul epidemiei de COVID-19 și a răspunde la consecințele socioeconomice ale acesteia pentru lucrători și pentru persoanele care desfășoară o activitate independentă.
                  
               
                     (2)
                  
                  
                     Împrumutul urma să fie utilizat de Letonia pentru a finanța schemele privind reducerea timpului de muncă, măsurile similare și măsurile legate de sănătate menționate la articolul 3 din Decizia de punere în aplicare (UE) 2020/1351 a Consiliului (2).
                  
               
                     (3)
                  
                  
                     Epidemia de COVID-19 continuă să imobilizeze o parte substanțială a forței de muncă din Letonia. Acest lucru a condus la o creștere neprevăzută și semnificativă a cheltuielilor publice ale Letoniei în legătură cu noi măsuri, și anume indemnizațiile de boală pentru părinți și îngrijitori și primele pentru medicii și angajații implicați în combaterea crizei provocate de COVID-19, și cu măsurile menționate la articolul 3 literele (a), (c), (d), (f) și (g) din Decizia de punere în aplicare (UE) 2020/1351.
                  
               
                     (4)
                  
                  
                     Epidemia de COVID-19 și măsurile extraordinare puse în aplicare de Letonia în 2020 și 2021 pentru a limita epidemia în cauză și impactul său socioeconomic și asupra sănătății au avut și continuă să aibă un impact considerabil asupra finanțelor publice. Previziunile Comisiei din toamna anului 2020 preconizau că Letonia urma să înregistreze un deficit public de 7,4 % și o datorie publică de 47,5 % din produsul intern brut (PIB) până la sfârșitul anului 2020. În 2021, se preconizează că deficitul public al Letoniei va scădea la 3,5 %, iar datoria sa publică la 45,9 % din PIB. Conform previziunilor intermediare ale Comisiei din iarna anului 2021, PIB-ul real al Letoniei urmează să crească cu 3,5 % în 2021.
                  
               
                     (5)
                  
                  
                     La 11 martie 2021, Letonia a solicitat din nou asistență financiară din partea Uniunii în valoare de 112 500 000 EUR în vederea completării în continuare a eforturilor naționale întreprinse în 2020 și 2021 pentru a contracara impactul epidemiei de COVID-19 și a răspunde la consecințele socioeconomice ale epidemiei respective pentru lucrători și pentru persoanele care desfășoară o activitate independentă. Cererea vizează măsurile prevăzute în considerentele 6-8.
                  
               
                     (6)
                  
                  
                     „Regulamentul nr. 709 al Cabinetului «Reglementări privind indemnizația de inactivitate acordată contribuabililor pentru continuarea activității lor în circumstanțele crizei provocate de COVID-19»” [adoptat la 24 noiembrie 2020 (3) și modificat la 12 ianuarie 2021 (4)] a extins aplicarea și a modificat o schemă de compensare a perioadei de inactivitate pentru lucrători, menționată la articolul 3 litera (a) din Decizia de punere în aplicare (UE) 2020/1351. Schema se aplică societăților, persoanelor care desfășoară activități independente și plătitorilor taxei de licență ale căror venituri din activitatea economică au scăzut cu cel puțin 20 %, comparativ cu media perioadei august-octombrie 2020. Schema plătește angajaților trecuți în șomaj tehnic sau persoanelor care desfășoară activități independente compensații în valoare de 50 % sau 70 % din salarii sau venituri, în funcție de regimul fiscal în temeiul căruia își desfășoară activitatea. Nivelul minim al sprijinului este stabilit la 500 EUR, iar cel maxim la 1 000 EUR per angajat pe lună calendaristică. Schema de compensare a perioadei de inactivitate este însoțită de sporul pentru copii acordat lucrătorilor, menționat la articolul 3 litera (c) din Decizia de punere în aplicare (UE) 2020/1351.
                     Sporul de 50 EUR pe lună pentru fiecare copil oferă un sprijin suplimentar lucrătorilor inactivi, care au dreptul la o reducere a impozitului pe venit pentru persoanele aflate în întreținere. Aplicarea măsurii de sprijin a fost extinsă prin „Ordinul nr. 706 al Cabinetului din 1 decembrie 2020«Privind alocarea de fonduri din programul „Fonduri pentru evenimente neprevăzute” din cadrul bugetului de stat»” (5) și „Ordinul nr. 15 al Cabinetului din 11 ianuarie 2021«Privind alocarea de fonduri din programul „Fonduri pentru evenimente neprevăzute” din cadrul bugetului de stat»” (6). Măsura poate fi considerată drept o măsură similară schemelor privind reducerea timpului de muncă, astfel cum sunt menționate în Regulamentul (UE) 2020/672, deoarece oferă angajaților și persoanelor care desfășoară o activitate independentă un sprijin pentru venit.
                  
               
                     (7)
                  
                  
                     Schema de subvenții salariale oferă sprijin angajatorilor care se confruntă cu o scădere cu cel puțin 20 % a veniturilor din orice activitate economică. Schema se ridică la 50 % din salariul mediu brut lunar, dar nu mai mult de 500 EUR pe lună calendaristică. Angajatorii beneficiari sunt obligați să mențină locurile de muncă ale lucrătorilor sprijiniți și să suplimenteze subvenția salarială până la salariul normal integral. Schema a fost instituită prin „Regulamentul nr. 675 al Cabinetului «Reglementări referitoare la acordarea de ajutor contribuabililor pentru continuarea activității în contextul crizei provocate de COVID-19»” [adoptat la 10 noiembrie 2020 (7) și modificat la 12 ianuarie 2021 (8)] și „Ordinul nr. 128 al Cabinetului din 26 februarie 2021«Privind alocarea de fonduri din programul „Fonduri pentru evenimente neprevăzute” din cadrul bugetului de stat»” (9). Măsura extinde aplicarea schemei de subvenții salariale pentru sectorul turismului și cel al exporturilor menționată la articolul 3 litera (d) din Decizia de punere în aplicare (UE) 2020/1351 și extinde acoperirea acesteia la toți angajatorii eligibili.
                  
               
                     (8)
                  
                  
                     Indemnizațiile de boală pentru părinți și îngrijitori oferă sprijin angajaților care nu pot lucra de la distanță și care trebuie să aibă grijă de copii cu vârsta de până la 10 ani sau persoane cu handicap, în perioadele în care școlile și centrele de zi sunt închise din cauza epidemiei de COVID-19. Măsura poate fi considerată drept o măsură similară schemelor privind reducerea timpului de muncă, astfel cum sunt menționate în Regulamentul (UE) 2020/672, deoarece oferă părinților și îngrijitorilor un sprijin pentru venit și contribuie la menținerea locurilor de muncă, întrucât astfel părinții și îngrijitorii care trebuie să aibă grijă de copii sau persoane cu handicap pe durata închiderii școlilor și a centrelor de zi nu sunt nevoiți să își înceteze raportul de muncă. Indemnizațiile de boală sunt prevăzute în „Modificarea legii «Privind asigurarea de maternitate și de boală» din 26 noiembrie 2020” (10), în „Ordinul nr. 707 al Cabinetului din 1 decembrie 2020«Privind alocarea de fonduri din programul „Fonduri pentru evenimente neprevăzute” din cadrul bugetului de stat»” (11) și în „Ordinul nr. 13 al Cabinetului din 11 ianuarie 2021«Privind alocarea de fonduri din programul „Fonduri pentru evenimente neprevăzute” din cadrul bugetului de stat»” (12).
                  
               
                     (9)
                  
                  
                     De asemenea, Letonia a introdus și a extins aplicarea unei serii de măsuri legate de sănătate pentru a face față crizei provocate de COVID-19. În mod concret, este vorba de măsurile prevăzute în considerentele 10-12.
                  
               
                     (10)
                  
                  
                     „Modificările legii «Privind asigurarea de maternitate și de boală» din 12 noiembrie 2020” (13) prevede extinderea aplicării până la 30 iunie 2021 a indemnizațiilor de boală legate de COVID-19 menționate la articolul 3 litera (g) din Decizia de punere în aplicare (UE) 2020/1351. Măsura prevede indemnizații de boală plătite de stat persoanelor care au fost nevoite să lipsească de la locul de muncă din cauza obligației de a intra în autoizolare sau autocarantină, în timp ce, de obicei, o parte din indemnizația de boală este suportată de angajator.
                  
               
                     (11)
                  
                  
                     Sprijin suplimentar este acordat pentru plățile legate de sănătate pentru echipamentele individuale de protecție, menționate la articolul 3 litera (f) din Decizia de punere în aplicare (UE) 2020/1351. Cheltuielile au fost deja executate în 2020, inclusiv cele stabilite prin „Regulamentul nr. 380 al Cabinetului din 9 iunie 2020«Reglementări privind resursele destinate asigurării siguranței epidemiologice necesare pentru instituțiile incluse în lista instituțiilor și a nevoilor prioritare»” (14).
                  
               
                     (12)
                  
                  
                     Primele pentru medicii și angajații implicați în combaterea crizei provocate de COVID-19, în valoare de 20 % până la 100 % din salariile lunare, recompensează munca în condiții de risc și volum de muncă sporite, astfel cum se prevede în „Ordinele nr. 136 din 27 martie 2020 și nr. 656 din 6 noiembrie 2020 ale Cabinetului «Privind alocarea fondurilor din programul „Fonduri pentru evenimente neprevăzute” din cadrul bugetului de stat»” (15), în „Ordinul nr. 743 al Cabinetului din 8 decembrie 2020«Modificări ale Ordinului nr. 655 al Cabinetului din 6 noiembrie 2020„Privind declararea stării de urgență”»” (16) și în „Ordinul nr. 37 al Cabinetului din 21 ianuarie 2021«Privind alocarea fondurilor din programul „Fonduri pentru evenimente neprevăzute” din cadrul bugetului de stat»” (17). Primele respective se adaugă primei maxime stabilite în Legea privind remunerarea funcționarilor și a angajaților autorităților publice de stat și locale. Măsura sprijină ocuparea forței de muncă prin asigurarea securității sanitare a angajaților și a continuității serviciilor publice esențiale.
                  
               
                     (13)
                  
                  
                     Letonia îndeplinește condițiile pentru a solicita asistență financiară prevăzute la articolul 3 din Regulamentul (UE) 2020/672. Letonia a furnizat Comisiei dovezi adecvate care atestă o creștere a cheltuielilor publice efective și planificate cu 405 297 901 EUR de la 1 februarie 2020 din cauza măsurilor naționale luate pentru contracararea efectelor socioeconomice ale epidemiei de COVID-19. Aceasta constituie o creștere neprevăzută și semnificativă, fiind legată atât de măsuri noi, cât și de o extindere a aplicării măsurilor existente legate direct de scheme privind reducerea timpului de muncă și de măsuri similare care acoperă o proporție semnificativă a întreprinderilor și a forței de muncă din Letonia. Letonia intenționează să finanțeze 100 097 901 EUR din cuantumul majorat al cheltuielilor publice din fondurile sale proprii.
                  
               
                     (14)
                  
                  
                     Comisia a consultat Letonia și a verificat creșterea neprevăzută și semnificativă a cheltuielilor publice efective și planificate legate direct de scheme privind reducerea timpului de muncă și de măsuri similare, precum și de recurgerea la măsuri relevante în domeniul sănătății legate de epidemia de COVID-19, menționată în cererea Letoniei din 11 martie 2021, în conformitate cu articolul 6 din Regulamentul (UE) 2020/672.
                  
               
                     (15)
                  
                  
                     Măsurile legate de sănătate, astfel cum sunt menționate în cererea Letoniei din 11 martie 2021 și la considerentele 10-12, se ridică la 22 304 365 EUR.
                  
               
                     (16)
                  
                  
                     Prin urmare, ar trebui acordată asistență financiară pentru a ajuta Letonia să contracareze efectele socioeconomice ale perturbării economice importante cauzate de epidemia de COVID-19. Comisia ar trebui să adopte deciziile privind scadențele, dimensiunea și deblocarea ratelor și a tranșelor în strânsă cooperare cu autoritățile naționale.
                  
               
                     (17)
                  
                  
                     Letonia și Comisia ar trebui să ia în considerare prezenta decizie în acordul de împrumut menționat la articolul 8 alineatul (2) din Regulamentul (UE) 2020/672.
                  
               
                     (18)
                  
                  
                     Prezenta decizie nu ar trebui să aducă atingere rezultatelor niciuneia dintre procedurile legate de denaturarea funcționării pieței interne care este posibil să fie inițiate, în special în temeiul articolelor 107 și 108 din tratat. Aceasta nu prevalează asupra cerinței ca statele membre să notifice Comisiei potențialele ajutoare de stat în temeiul articolului 108 din tratat.
                  
               
                     (19)
                  
                  
                     Letonia ar trebui să informeze periodic Comisia cu privire la execuția cheltuielilor publice planificate, pentru a-i permite acesteia să evalueze măsura în care Letonia a executat aceste cheltuieli.
                  
               
                     (20)
                  
                  
                     Decizia de a acorda asistență financiară a fost luată ținând seama de nevoile existente și preconizate ale Letoniei, precum și de cererile de asistență financiară în temeiul Regulamentului (UE) 2020/672 deja înaintate sau prevăzute a fi înaintate de alte state membre, aplicând în același timp principiile egalității de tratament, solidarității, proporționalității și transparenței,
                  
               ADOPTĂ PREZENTA DECIZIE:
         
            Articolul 1
            Decizia de punere în aplicare (UE) 2020/1351 se modifică după cum urmează:
            
                        1.
                     
                     
                        Articolul 2 se modifică după cum urmează:
                        
                                    (a)
                                 
                                 
                                    alineatul (1) se înlocuiește cu următorul text:
                                    
                                       „(1)   Uniunea pune la dispoziția Letoniei un împrumut de maximum 305 200 000 EUR. Împrumutul are o scadență medie de maximum 15 ani.”;
                                    
                                 
                              
                                    (b)
                                 
                                 
                                    alineatul (4) se înlocuiește cu următorul text:
                                    
                                       „(4)   Plata primei rate se efectuează sub rezerva intrării în vigoare a acordului de împrumut prevăzut la articolul 8 alineatul (2) din Regulamentul (UE) 2020/672. Plata oricăror rate ulterioare se efectuează în conformitate cu clauzele acordului de împrumut respectiv sau, dacă este cazul, sub rezerva intrării în vigoare a unui act adițional la respectivul acord sau a unui acord de împrumutmodificat.”
                                    
                                 
                              
                  
                        2.
                     
                     
                        Articolul 3 se înlocuiește cu următorul text:
                        
                           „Articolul 3
                           Letonia poate finanța următoarele măsuri:
                           
                                       (a)
                                    
                                    
                                       schema de compensare a perioadei de inactivitate pentru lucrători, astfel cum este prevăzută în «Regulamentele nr. 179 (adoptat la 31 martie 2020) „Reglementări privind indemnizația de inactivitate pentru persoanele care desfășoară o activitate independentă și care sunt afectate de răspândirea COVID-19” și nr. 165 (adoptat la 26 martie 2020) „Reglementări privind angajatorii afectați de criza provocată de COVID-19 care sunt eligibili să beneficieze de indemnizația de inactivitate și de eșalonarea în rate a plăților întârziate a impozitelor sau de amânarea acestora timp de maximum trei ani» ale Cabinetului”», astfel cum a fost extinsă aplicarea acesteia și cum a fost modificată;
                                    
                                 
                                       (b)
                                    
                                    
                                       indemnizația de inactivitate prevăzută de «Regulamentul nr. 236 al Cabinetului (adoptat la 23 aprilie 2020) „Reglementări privind indemnizația de inactivitate pentru angajați sau persoanele care desfășoară o activitate independentă care au fost afectate de răspândirea COVID-19”»;
                                    
                                 
                                       (c)
                                    
                                    
                                       sporul pentru copii acordat lucrătorilor, prevăzut de «Ordinul nr. 178 al Cabinetului din 16 aprilie 2020„Privind alocarea de fonduri din programul «Fonduri pentru evenimente neprevăzute» din cadrul bugetului de stat”», astfel cum a fost extinsă aplicarea acestuia;
                                    
                                 
                                       (d)
                                    
                                    
                                       schema de subvenții salariale pentru sectorul turismului și pentru cel al exporturilor, prevăzută de «Raportul de informare privind măsurile pentru depășirea crizei provocate de COVID-19 și pentru redresarea economică», astfel cum a fost extinsă aplicarea acesteia;
                                    
                                 
                                       (e)
                                    
                                    
                                       plățile de sprijin pentru salariile profesioniștilor din domeniul medical și ale celor angajați în sectorul cultural, prevăzute de «Legea privind măsurile de prevenire și de eliminare a amenințării la adresa statului și a consecințelor acesteia datorate răspândirii COVID-19», de «Legea privind eliminarea consecințelor răspândirii infecțiilor cu COVID-19» și, respectiv, de «Ordinul nr. 303 al Cabinetului din 3 iunie 2020„Privind alocarea de fonduri din programul «Fonduri pentru evenimente neprevăzute» din cadrul bugetului de stat”»;
                                    
                                 
                                       (f)
                                    
                                    
                                       plățile legate de sănătate privind echipamentele individuale de protecție, prevăzute de «Ordinele nr. 79 din 3 martie 2020, nr. 118 din 20 martie 2020 și nr. 220 din 27 aprilie 2020 ale Cabinetului „Privind alocarea de fonduri din programul «Fonduri pentru evenimente neprevăzute» din cadrul bugetului de stat”» și de «Regulamentul nr. 380 al Cabinetului din 9 iunie 2020„Reglementări privind resursele destinate asigurării siguranței epidemiologice necesare pentru instituțiile incluse în lista instituțiilor și a nevoilor prioritare”»;
                                    
                                 
                                       (g)
                                    
                                    
                                       indemnizațiile de boală legate de COVID-19, prevăzute în «Modificarea legii „Privind asigurarea de maternitate și de boală”» (adoptată la 20 martie 2020), astfel cum a fost extinsă aplicarea acestora;
                                    
                                 
                                       (h)
                                    
                                    
                                       indemnizațiile de boală pentru părinți și îngrijitori prevăzute în «Modificarea legii „Privind asigurarea de maternitate și de boală”» (secțiunile 48 și 49 din dispozițiile tranzitorii), adoptată la 26 noiembrie 2020, în «Ordinul nr. 707 al Cabinetului din 1 decembrie 2020„Privind alocarea de fonduri din programul «Fonduri pentru evenimente neprevăzute» din cadrul bugetului de stat”» și în «Ordinul nr. 13 al Cabinetului din 11 ianuarie 2021„Privind alocarea de fonduri din programul «Fonduri pentru evenimente neprevăzute» din cadrul bugetului de stat”»;
                                    
                                 
                                       (i)
                                    
                                    
                                       primele pentru medicii și angajații implicați în combaterea crizei provocate de COVID-19, prevăzute în «Ordinul nr. 136 al Cabinetului adoptat la 27 martie 2020„Privind alocarea fondurilor din programul «Fonduri pentru evenimente neprevăzute» din cadrul bugetului de stat”», «Ordinul nr. 656 al Cabinetului adoptat la 6 noiembrie 2020„Privind alocarea de fonduri din programul «Fonduri pentru evenimente neprevăzute» din cadrul bugetului de stat”», «Ordinul nr. 743 al Cabinetului din 8 decembrie 2020», «Modificarea Ordinului nr. 655 al Cabinetului din 6 noiembrie 2020„Privind declararea stării de urgență”» și «Ordinul nr. 37 al Cabinetului adoptat la 21 ianuarie 2021„Privind alocarea fondurilor din programul «Fonduri pentru evenimente neprevăzute» din cadrul bugetului de stat”»”.
                                    
                                 
                     
                  
                        3.
                     
                     
                        Articolul 4 se înlocuiește cu următorul text:
                        
                           „Articolul 4
                           
                              (1)   Letonia informează Comisia, până la 30 martie 2021 și, ulterior, la fiecare șase luni, cu privire la execuția cheltuielilor publice planificate, până la execuția lor integrală.
                           
                           
                              (2)   În cazul în care măsurile menționate la articolul 3 se bazează pe cheltuieli publice planificate și au făcut obiectul unei decizii de punere în aplicare de modificare a Deciziei de punere în aplicare (UE) 2020/1351, Letonia informează Comisia în termen de șase luni de la data adoptării deciziei de punere în aplicare de modificare respective și, ulterior, la fiecare șase luni, cu privire la execuția cheltuielilor publice planificate, până la execuția lor integrală.”
                           
                        
                     
                  
         
            Articolul 2
            Prezenta decizie se adresează Republicii Letonia.
            Prezenta decizie intră în vigoare la data notificării sale destinatarului.
         
         
            Articolul 3
            Prezenta decizie se publică în Jurnalul Oficial al Uniunii Europene.
         
         
            Adoptată la Bruxelles, 23 aprilie 2021.
            
               
                  Pentru Consiliu
               
               
                  Președintele
               
               A. P. ZACARIAS
            
         
         
            (1)  JO L 159, 20.5.2020, p. 1.
         
            (2)  Decizia de punere în aplicare (UE) 2020/1351 a Consiliului din 25 septembrie 2020 privind acordarea unui sprijin temporar Republicii Letonia în temeiul Regulamentului (UE) 2020/672 pentru atenuarea riscurilor de șomaj în situația de urgență generată de epidemia de COVID-19 (JO L 314, 29.9.2020, p. 38).
         
            (3)  Latvijas Vēstnesis, 230B, 27.11.2020.
         
            (4)  Latvijas Vēstnesis, 9A, 14.1.2021.
         
            (5)  Latvijas Vēstnesis, 234, 3.12.2020.
         
            (6)  Latvijas Vēstnesis, 9, 14.1.2021.
         
            (7)  Latvijas Vēstnesis, 222A, 16.11.2020.
         
            (8)  Latvijas Vēstnesis, 9, 14.1.2021.
         
            (9)  Latvijas Vēstnesis, 42, 2.3.2021.
         
            (10)  Latvijas Vēstnesis, 230A, 27.11.2020.
         
            (11)  Latvijas Vēstnesis, 234, 3.12.2020.
         
            (12)  Latvijas Vēstnesis, 9, 14.1.2021.
         
            (13)  Latvijas Vēstnesis, 221A, 13.11.2020.
         
            (14)  Latvijas Vēstnesis, 113A, 12.6.2020.
         
            (15)  Latvijas Vēstnesis, 62B, 27.3.2020; Latvijas Vēstnesis, 218, 10.11.2020.
         
            (16)  Latvijas Vēstnesis, 237A, 8.12.2020.
         
            (17)  Latvijas Vēstnesis, 16, 25.1.2021.